รสก.ส่งรายได้เดือนม.ค.ต่ำกว่าเป้า
"สมชัย" เผย การนำส่งรายได้เข้าแผ่นดินของรัฐวิสาหกิจเดือน ม.ค.2554 ต่ำกว่าเป้า เหตุฐวิสาหกิจบางแห่งได้นำส่งรายได้เข้ามาก่อนแล้ว
17 ก.พ. 2554

"สมชัย" เผย การนำส่งรายได้เข้าแผ่นดินของรัฐวิสาหกิจเดือน ม.ค.2554 ต่ำกว่าเป้า เหตุฐวิสาหกิจบางแห่งได้นำส่งรายได้เข้ามาก่อนแล้ว
นายสมชัย สัจจพงษ์ ผู้อำนวยการสำนักงานคณะกรรมการนโยบายรัฐวิสาหกิจ (สคร.) เปิดเผยว่า การนำส่งรายได้เข้าแผ่นดินของรัฐวิสาหกิจ (รสก.) เดือน ม.ค.2554 ต่ำกว่าเป้าเล็กน้อย เนื่องจากรัฐวิสาหกิจบางแห่งได้นำส่งรายได้เข้ามาก่อนแล้ว และรัฐวิสาหกิจหลายแห่งอยู่ระหว่างการสอบทานงบการเงินจาก สำนักงานการตรวจเงินแผ่นดิน (สตง.) 
ทั้งนี้ รัฐวิสาหกิจ นำส่งรายได้ 7,803 ล้านบาท จากประมาณการที่ตั้งไว้ที่ 8,942 ล้านบาท ทำให้ต่ำกว่าที่ประมาณการอยู่ 1,139 ล้านบาท
อย่างไรก็ดี ช่วงตั้งแต่เดือน ต.ค.2553 ถึง เดือน ม.ค.2554 รัฐวิสาหกิจ นำส่งรายได้ 33,809 ล้านบาท สูงกว่าประมาณการ จำนวน 3,798 ล้านบาท หรือ 12.66% ของเป้าที่ตั้งไว้